stanford-oval/wikipedia huggingface dataset:
Pentax
Kamerat > Filmikamerat > M-sarja

Vuonna 1976 julkaistiin pienet ja kevyet rungot MX ja ME sekä pienikokoisista objektiiveista koostuva sarja SMC Pentax-M. M-sarjan kamerat käyttivät tyypillisesti aika-automatiikkaan perustuvaa automaattivalotusta pois lukien manuaalinen Pentax MX. ME- ja MX-runkoihin voitiin liittää kaksi ruutua sekunnissa siirtävä moottoriviritin ja MX:ään myös nopeampi moottoriperä. MX:ssä oli myös vaihdettavat tähyslasit. MX:n verhosuljin oli mekaaninen ja toimi rajoitetusti myös ilman paristoa. ME:ssä oli pystysuunnassa toimiva metallilamelliverhosuljin, joka mahdollisti 1/100 s salamasynkronointisuljinajan.
ME:ssä ei ollut valotuksen käsisäätöä, mutta automatiikkaa voitiin korjailla +/- 2 EV:n rajoissa. Asia korjaantui vuonna 1980, jolloin julkaistu ME Super tarjosi sekä automatiikan että manuaalisäädön, jälkimmäisen erikoisella näppäinparilla kameran yläpinnassa.. Sarjaan julkaistiin v. 1981 myös MEF-malli, jonka rungossa oli omintakeinen automaattitarkennin. Muita M-sarjan malleja olivat MV (1979), MV-1 (1979) ja MG (1982), jotka olivat ominaisuuksiltaan ME:n kaltaisia tai siitä riisuttuja.
Kamerat > Filmikamerat > LX

Vuonna 1980 julkaistiin ammattikäyttöön tarkoitettu Pentax LX-kamera. Siinä on M-sarjan ominaisuuksien lisäksi muun muassa filmin pinnalta valoa mittaava (OTF) ja hämärässäkin toimiva valotusmittari. Pisin mittarin tarjoama valotusaika on 125 sekuntia. LX:ssä oli myös vaihdettavat etsimet ja tähyslasit sekä lisälaitteena moottoriviritin ja 5 kuvaa sekunnissa valottava moottoriperä. Kamera pysyi tuotannossa pari vuosikymmentä vuoteen 2001 asti.
Kamerat > Filmikamerat > A-sarja

Vuonna 1983 esitelty A-sarjan kamera Pentax Super A toi uutuutena ohjelmoidun automaattivalotuksen. K-bajonetista esiteltiin KA-versio ja uusi objektiivisarja SMC Pentax-A, joka mahdollisti A-sarjan kamerarunkojen säätää objektiivin aukkoa automaattisesti. Vuotta myöhemmin julkaistiin edullisempi Program A-kamera (Suomessa nimellä Program A plus). Vanhat K- ja M-sarjan objektiivit säilyivät yhteensopivina, mutta ohjelmoidun automatiikan käyttö vaati uusia A-sarjan objektiiveja.
Kamerat > Filmikamerat > P-sarja

P-sarja oli lähinnä A-sarjan päivitys ajanmukaiseen ulkoasuun. Tärkeitä uusia ominaisuuksia ei esitelty. P30 oli riisuttu aloittelijamalli, P50 taas ominaisuuksiinsa nähden pienikokoinen ja tarjosi mahdollisuuden moottorivirittimen liittämiseen.
Kamerat > Filmikamerat > SF-sarja

SF-sarja toi mukanaan automaattitarkenteiset objektiivit. Sen myötä tuli uusia KAF-bajonettikiinnitys, jossa oli nk. "ruuvimeisseli", eli automaattitarkennuksen voimansiirto kamerarungosta objektiiviin. SFX-kamera ja uudet F-sarjan objektiivit esiteltiin vuonna 1987, SFX:n seuraaja SF7 vuonna 1989. Vanhojen K-, M- ja A-sarjan objektiivien yhteensopivuus säilytettiin, mutta ne toimivat tietysti käsitarkenteisina. SFX oli ensimmäinen järjestelmäkamerarunko, jossa oli yhdysrakenteinen, prismakotelon päältä ylös ponnahtava salamalaite.
Kamerat > Filmikamerat > Z-sarja

Z-sarja oli Pentaxin kameraperhe 1990-luvulle. Joissakin Z-runkoihin sopivissa uusissa SMC Pentax-FA-objektiiveissä oli moottoroitu zoom, joka mahdollisti muun muassa polttovälin pikavalinnan. Vuonna 1993 esitelty Z-20 päivitettiin vuonna 1995 Pentax Z-70:ksi.
Kamerat > Filmikamerat > MZ-sarja

MZ-sarja oli Pentaxin viimeiseksi jäänyt filmijärjestelmärunkojen tuotesarja. Vuonna 1996 esitelty MZ-5 oli pieni ja ulkoasultaan retrohenkinen alumiinia ja mustaa tekonahkaa yhdistelevine kuorineen. Pentax MZ-50 oli samankaltainen, viidellä valotusohjelmalla varustettu harrastajamalli. MZ-M ja MZ-S ovat vieläkin tuotannossamilloin?. SMC Pentax-FAJ -objektiiveista oli kustannusten karsimiseksi jätetty aukkorengas pois. Näin ollen näitä objektiiveja ei voida käyttää kaikissa K-bajonettirungoissa.[lähde? ]
Kamerat > Filmikamerat > *ist

Pentax *ist-kamera tuli markkinoille 2003. Se on hyvin pienikokoinen ja kevyt järjestelmäkamera ja Pentaxin viimeisin filmijärjestelmäkamera.
Kamerat > Digitaalikamerat > *ist D -sarja

Ensimmäisen Digitaalisen Järjestelmäkameransa Pentax julkaisi vuonna 2003. Se oli vastine mm. Nikonin ja Canonin julkaisemille harrastajatason 6 megapikselin digitaalijärjestelmäkameroille. Pentax oli tosin kehittänyt jo vuonna 
2000 eri valokuva-alan tapahtumissa esitellyn prototyypin ns.täyden koon kennon Kamerasta, MZ-D:n, mutta tuolloin Philipsin 24x36 mm:n CCD kennolla varustetun kameran hinta ylitti kysynnän ja tarjonnan lait. Vuonna 2004 julkaistiin edullisempi *ist DS ja edelleen ominaisuuksiltaan karsittu *ist DL tuli 2005. Digitaalikameroihin kehitetyt DA ja D-FA objektiivit julkaistiin samalla. Ne käyttävät yhä samaa K-bajonettikiinnitystä. Pentaxin 
kaikissa digitaalijärjestelmäkameroissa on mahdollista käyttää kaikkia vanhoja K-kiinnitteisiä objektiivejä ja adapterilla myös Takumar M42, Pentax 645 sekä Pentax 67 -kiinnitteisiä objektiivejä.
Kamerat > Digitaalikamerat > Optio

Optio-mallit ovat digitaalisia kompaktikameroita. Mallistoon kuuluu edullisia ja keskihintaisia kameroita, sekä mm. vesitiiviitä erikoismalleja.
Kamerat > Digitaalikamerat > X

Maaliskuussa 2009 esiteltiin X70-kamera, joka on ns. siltakamera, eli laajan polttovälialueen zoom-objektiivilla varustettu, hieman tavallista kompaktikameraa suurempi malli. X70 kamerassa on 24-kertaisella zoom-toiminnolla oleva objektiivi ja 12 megapikselin kuvakenno.
Kamerat > Keskikoon kamerat

Kinofilmikameroihin erikoistunut Asahi Optical toi 1970-luvun alussa markkinoille rullafilmikameran, suurenneltulta järjestelmäkameralta näyttävän Pentax 6×7:n. Vuonna 1984 yritys esitteli pitkälle automatisoidun 60×45 millimetrin kuvakoon kameran Pentax 645. Näistä kehittyneiden viimeisten mallien 67II (1998) ja 645NII (2001) tuotanto loppui Hoya-fuusion myötä 2009.
Digitaalinen Pentax 645D käyttää Kodakin kuvakennoa, jonka efektiivinen tarkkuus on 40 Megapikseliä. Poikkeuksena muista keskikoon kameroiden valmistajista Pentax on suunnitellut 645D:n käytettäväksi myös studion ulkopuolella. Kamera on täysin sääsuojattu ja toiminnot vastaavat keskeisiltä osin valmistajan järjestelmäkameroita.
Pentax 645Z on ensimmäinen keskikoon digikamera, jossa on myös täyden teräväpiirron (1080P) video sekä 4K intervallikuvaus. Kamerassa on Sonyn valmistama 53 megapikselin CMOS-kuvakenno ilman alipäästösuodinta, efektiiviseltä tarkkuudeltaan 51,4 MP. Tehokkaan prosessorin ansiosta se pystyy kuvaamaan jopa 30 kuvan jpeg-sarjoja 3 kuvan sekuntinopeudella täydellä resoluutiolla. 645Z:n runko on valmistettu painevaletusta alumiinista ja magnesiumista. Kamera on täysin sääsuojattu.
Aiheesta muualla

Wikimedia Commonsissa on kuvia tai muita tiedostoja aiheesta .
Ricoh-yhtiön Pentax-sivusto (englanniksi)
Bojidar Dimitrovin Pentax K-Mount -sivu
Pentax User Magazine (englanniksi)
Plaza de la Villa

Plaza de la Villa on entisen mauritorin paikalla sijaitseva aukio Palacion kaupunginosassa Madridissa.
Madridin kaupunginhallitus kokoontui 1600-luvulla valmistuneessa Casa de la Villassa aina vuoteen 2007 asti, jolloin Plaza de Cibelisillä sijaitseva Palacio de Comunicaciones alkoi toimia kaupungintalona.
Vastapäätä entistä kaupungintaloa sijaitseva Torre de los Lujanes on peräisin 1400-luvulta ja on yksi Madridin vanhimmista rakennuksista.
Casa de Cisneros valmistui 1537. Sen rakennutti kardinaali Francisco Jiménez de Cisnerosin veljenpoika Benito Jimenez de Cisneros.
Aukion keskellä on amiraali Don Álvaro de Bazán y Guzmánin (Marqués de Santa Cruz) patsas, jonka suunnitteli espanjalainen kuvanveistäjä Mariano Benlliure vuonna 1891.
Kuvia

Plaza de la Villa
Casa de la Villa
Álvaro de Bazán (1526–1588)
Casa y Torre de los Lujanes
Casa de Cisneros
Aiheesta muualla

Kuvia tai muita tiedostoja aiheesta Plaza de la Villa Wikimedia Commonsissa
Pommerin ritarihuone

Pommerin ritarihuone (ruots. Svenska Riddarhuset för Pommern och Rügen i Greifswald, saks. Pommerschen und Rügianischen Ritterschaft und Adel) oli kuningas Kustaa IV Aadolfin vuonna 1805 Ruotsin hallitsemaan Pommeriin perustama ritarihuone.
Ritarihuoneeseen oli introdusoitu muun muassa ruotsalaisten von Schantz (n:o 14), von Horn (n:o 19), Aminoff, von Platen ja Posse (kreivillinen suku n:o 3) sukujen jäseniä.
Attefallshus

Esimerkki Attefallshusista lisäasuinrakennuksen muodossa.
Attefallshus (attefallare) on apurakennus, jollainen on Ruotsissa 2. heinäkuuta 2014 alkaen voitu rakentaa ehdot täyttäville tonteille ilman rakennuslupaa. Attefallshusetilla voi olla 30 m2:n rakennuspinta -ala ja 4 metrin harjakorkeus, ja se voidaan kalustaa vakituiseksi asuinpaikaksi. Uudet määräykset kattavat yhteensä viisi eri tyyppistä toimenpidettä: apuasunnot (omakotitalo), apurakennukset (esim. autotallit), laajennukset ja lisäasunto. Uusi rakennustyyppi on nimetty Stefan Attefallin mukaan, joka toimi Ruotsin asuntoministerinä vuosina 2010–2014. Vuonna 2017 aloitettiin valtiontutkinta laajemmasta attefallshus-alueesta , joka johti sivuasuntoihin 1. maaliskuuta 2020 alkaen 30 m2:n rakennusalalla.
Historia

Asunto-, rakennus- ja suunnittelulautakunta esitti joulukuussa 2013 selvityksen, jonka mukaan vapaasti seisovienselvennä vajojen kokonaispinta-alan tulisi olla 20 neliömetriäselvennä. Samassa tutkimuksessa tarkasteltiin myös uutta, rakennusalaltaan enintään 25 m2 olevaa rakennustyyppiä, jota voitaisiin käyttää vakituisena asuntona. Asuntoministeri kertoi sitten SVT:lle, että hallitus suositteli molempia ehdotuksia. Hallitus antoi helmikuussa 2014 lakiasiainneuvostolle oikeudellisen neuvonnan, joka sai erittäin voimakasta kritiikkiä lakiasiainneuvostolta. Kritiikki johti joihinkin muutoksiin lakiehdotuksessa, kun se esitettiin maaliskuussa 2014.
Kiinnostus uutta talotyyppiä kohtaan oli suurta sen esittelyhetkellä ja asunnonomistajien valtakunnallinen yhdistys arvioi, että uudistus voisi tarjota 150 000-200 000 uutta kotia. Tuloksena ei kuitenkaan ollut niin paljon koteja; vuonna 2015 attefallstaloihin saapui hieman yli tuhat hakemusta. Rakentamisen aloitusluvan saaneiden attefall-talojen määrä on kasvanut joka vuosi vuodesta 2014 lähtien. 1. maaliskuuta 2020 apuasuntojen pinta-ala laajennettiin 30 m²:iin, kun taas apurakennusten (esim. autotallien) pinta-alaa ei lisätty.
Säännöt

Uusien määräysten mukaiset toimenpiteet koskevat vain tontteja, joilla on jo valmiiksi omakotitalo tai paritalo. Rakennuslupien vapautta on rajoitettu esimerkiksi taloissa ja historiallisesti erityisen arvokkailla alueilla. Attefallshusia tai laajennusta ei myöskään saa rakentaa 4,5 metriä lähemmäs naapurin rajaa, ellei naapuri sitä salli.
Toimenpiteet eivät edellytä rakennuslupaa, mutta ne edellyttävät tiettyjä kattokupujaselvennä lukuun ottamatta rakennusilmoitusta kunnalle ja sitä, että kunta jättää aloitusilmoituksen ennen rakentamisen aloittamista. Kunnan rakennuslautakunnan tulee katsoa, että toimenpiteen voidaan katsoa täyttävän kaavoitus- ja rakennuslain sekä muiden määräysten mukaiset vaatimukset. Rakennuslautakunta voi evätä aloitusilmoituksen, jos toimenpide ei täytä rakennuslupavapautuksen vaatimuksia tai jos toimenpide on jonkin muun muun, esimerkiksi palo- ja tapaturmasuojelusääntöjen vastainen. Jos tontti on lähellä vettä, voidaan vaatia rantasuojavapautta.
Aiemmat friggebodarin säännöt säilyvät, joten tontilla on mahdollista olla sekä Attefallshus että friggebod. Jokainen, jolla on tontti, jossa on yksi tai kaksi asuntoa, voi siis rakentaa sille yhden tai useamman vapaasti seisovan talon yhteensä enintään 15 m², yhden tai useamman Attefallshuksen yhteensä enintään 30 m² ja laajennuksen jopa 15 m². Lisäksi on mahdollista rakentaa kaksi kattokupoliaselvennä, jos niitä ei ole aiemmin, ja omakotitaloon on mahdollista kalustaa ylimääräinen koti.
Toimenpiteet voivat olla ristiriidassa asemakaavan kanssa, mikä tarkoittaa, että on mahdollista rakentaa suurempaa kuin mitä kaavassa on ilmoitettu. On myös mahdollista rakentaa sellaiselle maa-alueelle, jota ei saa rakentaa kaavakaavan mukaan.
Säännöt > Täydentävä asunto

Täydentävän asunnon rakennusala ei saa olla suurempi kuin 30 m² ja harjanteenselvennä korkeus enintään 4,0 m. Sitä ei saa sijoittaa 4,5 metriä lähemmäs rajaa, elleivät naapurit sitä salli. Sitä ei ole mahdollista sijoittaa lähemmäksi rajaa kadulle tai julkiselle paikalle. Sitä ei myöskään saa sijoittaa 30 metriä lähemmäksi rataa, ellei rataverkon haltija sitä salli. Kunta voi päättää kaavoituksessa, että toimenpiteeseen vaaditaan rakennuslupa. Rakennuslupavapaus ei koske rakennuksia tai taajama-alueita, jotka ovat erityisen arvokkaita historiallisesti, kulttuurihistoriallisesti, ympäristöllisesti tai taiteellisesti. Sitä ei myöskään sovelleta alueilla, joita häiritsee ampumaratojen tai kokonaispuolustuksen kannalta kansallisen edun mukaisten lentokenttien melu. Rakennusta varten on saatava lopullinen päätös. Täydentävä asunto on erikoistalo. Tämä tarkoittaa, että kodin on täytettävä ne vaatimukset, jotka esimerkiksi kaava- ja rakennusmääräys ja Asunto- ja kaavoituslautakunnan rakennusmääräys asunnolle asettavat. Asunto- ja suunnitteluviraston rakennusmääräyksiä muutetaan mahdollistamaan pienempien asuntojen rakentaminen.
Säännöt > Täydentävä rakennus

Apurakennuksen rakennusala ei saa olla suurempi kuin 30,0 m² ja harjanteen korkeus enintään 4,0 m. Apu- ja apurakennusten rakennusala lasketaan yhteen ja se saa olla yhteensä enintään 30,0 m². Kahden tai useamman rakennuksen pinta-ala on mahdollista jakaa siten, että 20 m² on asuinrakennusta ja 10 m² varastotilaa. Sitä ei saa sijoittaa lähemmäs rajaa kuin 4,5 metriä, elleivät naapurit sitä salli. Sitä ei ole mahdollista sijoittaa lähemmäksi rajaa kadulle tai julkiselle paikalle. Sitä ei myöskään saa sijoittaa lähemmäksi radan keskustaa kuin 30 m, ellei rataverkon haltija sitä salli. Kunta voi päättää kaavoituksessa, että toimenpiteeseen vaaditaan rakennuslupa. Rakennuslupavapaus ei koske rakennuksia tai taajama-alueita, jotka ovat erityisen arvokkaita historiallisesti, kulttuurihistoriallisesti, ympäristöllisesti tai taiteellisesti. Täydentävä rakennus voi olla esimerkiksi autotalli, varasto tai vierastalo.  Rakennusta varten on saatava lopullinen päätös.
Säännöt > Laajennus asuinrakennukseen

Laajennus ei saa olla suurempi kuin 15 m², mikä voi olla esimerkiksi yhden 15 m²:n laajennus tai kahdessa kerroksessa 7,5 m²:n laajennus. Laajennus ei saa olla korkeampi kuin asuinrakennuksen asuinharjanteen korkeus. Sitä ei saa sijoittaa lähemmäs rajaa kuin 4,5 metriä, elleivät naapurit sitä salli. Rajaa ei ole mahdollista sijoittaa lähemmäksi katua tai julkista paikkaa. Kunta voi päättää kaavoituksessa, että toimenpiteeseen vaaditaan rakennuslupa. Rakennuslupavapaus ei koske historiallisesti, kulttuurihistoriallisesti, ympäristöllisesti tai taiteellisesti erityisen arvokkaita rakennuksia tai taajama-alueita. Sitä ei myöskään sovelleta alueilla, joita häiritsee ampumaratojen tai kokonaispuolustuksen kannalta kansallisen edun mukaisten lentokenttien melu. Jotta laajennusta voit käyttää, on ensin saatava lopullinen päätös.
Säännöt > Ylimääräinen talo

Omakotitalossa toinen asunto voi olla asuintalo, mutta ei paritalo tai täydentävä omakotitalo. Kunta voi päättää kaavoituksessa, että toimenpiteeseen vaaditaan rakennuslupa. Rakennuslupavapaus ei koske rakennuksia tai taajama-alueita, jotka ovat erityisen arvokkaita historiallisesti, kulttuurihistoriallisesti, ympäristöllisesti tai taiteellisesti. Sitä ei myöskään sovelleta alueilla, joita häiritsee ampumaratojen tai kokonaispuolustuksen kannalta kansallisen edun mukaisten lentokenttien melu. Lisäasunnon kalustaminen edellyttää, että teet ilmoituksen ja saat aloitusilmoituksen ennen rakennustöiden alkamista. Jotta kodin voi ottaa käyttöön, on ensin saatava lopullinen päätös.
Aiheesta muualla

Boverket: Tämä koskee attefallshusia
Luettelo attefall-talojen valmistajista
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Attefallshus
Käännös suomeksi
Argentina pacifica

| Argentina pacifica |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Parihanhikit Argentina
Laji::  pacifica
Kaksiosainen nimi
 Argentina pacifica  (Howell) Rydb. 
Synonyymit
 Potentilla pacifica Howell  Potentilla anserina subsp. pacifica (Howell) Rousi 
Katso myös
   Argentina pacifica Wikispeciesissä   Argentina pacifica Commonsissa 
Infobox OKNimi-testi OK: 
Argentina pacifica on ruusukasvien heimoon ja parihanhikkien sukuun kuuluva kasvilaji, jolla ei ole suomenkielistä nimeä.
Ulkonäkö ja koko

Argentina pacifica on monivuotinen, matalakasvuinen ruohokasvi, jonka lehdyköihin jakautuneiden vihreiden lehtien alapinnat ovat hopeanvärisiä. Kasvin keltaiset, lautasmaiset kukat ilmestyvät loppukeväällä tai kesällä.
Elinympäristö

Kosteilla seuduilla Argentina pacifica on erittäin nopeakasvuinen. Kasvupaikana laji suosii suolamarskia, jokisuistoja ja rantaviivoja; usein se kasvaa samoissa paikoissa Trifolium wormskioldii-apilalajin kanssa. Argentina pacifica vaatii auringonpaistetta ja säännöllistä sadetta.
Luokittelu

Argentina pacifica on osa nimellä Argentina anserina eli Potentilla anserina tunnettua lajikompleksia.
Käyttö

Argentina pacifica on tärkeä ravintokasvi monille Tyynenmeren luoteisrannikon alkuperäiskansoille. Koska kasvi on tärkeä vihannes, alkuperäiskansoihin kuuluvat perheet säilyttivät potlatch-lailla oikeuden päästä kasvin luo. Kasvi kykenee lisääntymään suvuttomasti pienistä juurenpätkistä, ja jonkin verran liioitellen perheet voivat vakuuttaa kasvin säilyneen samoilla kasvupaikoilla useita sukupolvia, "satojen, jopa tuhansien vuosien ajan".
Tyynenmeren luoteisrannikon kansat ovat kaivaneet maasta kasvin syömäkelpoisia juuria marjakuusesta valmistetuilla lapioilla; tämän jälkeen juuret on keitetty tai kiehautettu kynttiläkuoreesta (Thaleichthys pacificus) saatavalla rasvalla. Keitetyillä juurilla on hieman kitkerä, bataattimainen maku. Alkuperäiskansat ovat käyttäneet juuria myös peseytymiseen, survoneet niitä kakuiksi ja kuivanneet talveksi.
Käännös suomeksi
Pommeau

Pommeauta.
Pommeau on Normandiassa, Luoteis-Ranskassa valmistettava alkoholijuoma, jossa on sekoitettuna omenamehua ja calvadosia, normandialaista omenabrandya.
Pommeau syntyi Normandiassa tarpeesta saada omenamehu säilymään paremmin. Lisäämällä vastapuristettuun omenamehuun omenatislettä mehu säilyy pitempään, ja sekoitus myös maistuu hyvältä. Pommeauta myytiin pitkään ainoastaan sen tuotantoalueella Normandiassa. Juoman tuotanto alkoi kasvaa voimakkaasti 1970-luvulla. Paikalliset tuottajat perustivat järjestön tukemaan pommeaun myynnin vapauttamista, mikä tapahtuikin Ranskassa vuonna 1981. Kymmenen vuotta myöhemmin juoma sai oman alkuperäismerkinnän (Appellation d'origine contrôlée, AOC), ja sitä alettiin myydä kautta Ranskan.
Pommeauta saa ranskalaisen alkuperäismerkinnän mukaan valmistaa vain tarkoin rajatulla alueella Normandiassa, Luoteis-Ranskassa. Pommeaussa on tyypillisesti kaksi kolmasosaa omenamehua ja yksi kolmasosa nuorta calvadosia. Juomaa kypsytetään tammitynnyrissä vähintään 18 kuukauden ajan, ja sen alkoholipitoisuus on 16–18 prosenttia. Sen väri on mahonkinen ja meripihkamainen, ja aromi runsaan omenainen ja mausteinen, sävyltään usein kuivattuihin hedelmiin ja hunajaan viittaava. Sitä nautitaan usein aperitiivina, mutta myös joidenkin ruokien ja jälkiruokien kera.
Pommerin provinssi

Pommerin provinssin sijainti kartalla.
Pommerin provinssi oli osa Preussia vuosina 1815–1945. Provinssin pinta-ala oli 39 197 neliökilometriä vuonna 1939. Vuonna 1925 sen asukasluku oli 2,22 miljoonaa, kun vuoden 1905 väestönlaskennassa asukkaita oli 1,68 miljoonaa. Provinssin pääkaupunki oli Stettin, jonka asukasluku oli noin 220 000 vuonna 1905.
Best of the ’B’ Sides

| Best of the ’B’ Sides Iron Maiden |
| --- | --- | --- |

Kokoelmalevyn tiedot
 Äänitetty : 1980–1999
 Julkaistu: 4. marraskuuta 2002
 Formaatti: 2CD
 Tuottaja(t): Iron Maiden & Ron Smallwood
 Tyylilaji: heavy metal
 Kesto: 134.10
 Levy-yhtiö: EMI
Iron Maidenin muut julkaisut
| Rock in Rio 2002 | Best of the ’B’ Sides 2002 | Edward the Great 2002 |
Best of the 'B' Sides on Iron Maidenin kokoelma-albumi. Albumi julkaistiin 4. marraskuuta 2002. Albumi sisältää yhtyeen singlejulkaisujen B-puolia ja harvinaisempia kappaleita.
Albumi julkaistiin alun perin CD-levynä, mutta vuonna 2013 siitä ilmestyi epävirallinen neljän LP:n vinyyliversio.
Kappaleet

| --- | --- |
 CD 1 Burning Ambition – 2.42  kappale – Drifter.06 (Live, säv. 3)  Invasion – 2.38  Remenber Tomorrow – 5.28  I’ve Got the Fire – 2.39  Cross-Eyed Mary – 3.55  Rainbow’s Gold – 4.59  King of Twilight – 4.53  Reach Out – 3.32  That Girl – 5.04  Juanita – 3.47  The Sherriff of Huddersfield – 3.35  Black Bart Blues – 6.40  Prowler ’88 – 4.09  Charlotte the Harlot ’88 – 4.12 :  CD 2 All in Your Mind – 4.31  Kill Me Ce Soir – 6.16  I’m a Mover – 3.28  Communication Breakdown – 2.42  Nodding Donkey Blues – 3.17  Space Station No. 5 – 3.47  I Can’t See My Feelings – 3.49  Roll Over Vic Vella – 4.48  Justice of the Peace – 3.33  Judgement Day – 4.03  My Generation – 3.37  Doctor Doctor – 4.50  Blood on the World’s Hands – 6.06 (Live)  The Aftermath – 6.45 (Live)  Futureal – 3.00 (Live)  Wasted Years ’99 – 5.06 (Live)
Aiheesta muualla

Best of the ’B’ Sides discogs.com -sivustoll (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris